Međutim, neke od tih mjera poduzete su tek nedavno pa su relevantni postupci još u tijeku. Sve buduće promjene u tim postupcima potrebno je pomno pratiti, osobito zato što utječu na elemente koji su neophodni za kontinuirano utvrđivanje primjerenosti. To se posebice odnosi na:

Nadalje, došlo je do važnih promjena u Nadzornom odboru za zaštitu privatnosti i građanskih sloboda, koji je u vrijeme prvoga godišnjeg preispitivanja imao samo jednog člana. Komisija je stoga preporučila da se brzo imenuju članovi tog odbora koji nedostaju. Američki Senat potvrdio je 11. listopada 2018. imenovanja predsjednika Nadzornog odbora za zaštitu privatnosti i građanskih sloboda i još dva člana tog odbora, čime je u odboru ponovno postignut kvorum i time omogućeno obavljanje svih njegovih funkcija. Nakon prvoga godišnjeg preispitivanja Komisija je preporučila i da Odbor za nadzor privatnosti i građanske slobode javno objavi izvješće o Predsjedničkom ukazu br. 28. Izvješće je objavljeno 16. listopada 2018. i potvrđuje da je Predsjednički ukaz br. 28 u potpunosti primijenjen u cijeloj obavještajnoj zajednici. Konkretno, izvješće potvrđuje da su nakon donošenja Predsjedničkog ukaza br. 28 relevantni subjekti obavještajne zajednice donijeli detaljna pravila o provedbi tog ukaza i promijenili svoje prakse kako bi ih uskladili sa zahtjevima Predsjedničkog ukaza br. 28.

Drugim godišnjim preispitivanjem obuhvaćene su i relevantne promjene u američkom pravnom sustavu u području privatnosti. To se osobito odnosi na savjetovanja o saveznom pristupu privatnosti podataka koja je pokrenulo Ministarstvo trgovine te na postupak u kojem Savezna trgovinska komisija razmatra svoje trenutačne ovlasti u području privatnosti i djelotvornost primjene svoje trenutačne korektivne ovlasti.

4.razvoj dodatnih smjernica u suradnji Ministarstva trgovine, Savezne trgovinske komisije i tijela EU-a za zaštitu podataka o elementima za koje su potrebna dodatna pojašnjenja (npr. podaci o ljudskim resursima);

5.imenovanje stalnog pravobranitelja za sustav zaštite privatnosti;

6.učinkovitost pravobranitelja u postupanju s pritužbama i njihovu rješavanju.

Komisija ponovno poziva vladu SAD-a da potvrdi preuzetu političku obvezu u pogledu mehanizma pravobranitelja tako da što prije imenuje pravobranitelja za sustav zaštite privatnosti. Mehanizam pravobranitelja važan je element okvira sustava zaštite privatnosti. Iako vršitelj dužnosti pravobranitelja nastavlja obavljati odgovarajuće funkcije, nepostojanje stalnog pravobranitelja velik je problem koji je potrebno što prije riješiti. Komisija od američke vlade očekuje da do 28. veljače 2019. odredi kandidata za stalnu dužnost pravobranitelja i da je obavijesti o imenovanoj osobi. Ako se to ne dogodi do navedenog datuma, Komisija će razmotriti poduzimanje odgovarajućih mjera u skladu s Općom uredbom o zaštiti podataka. Komisija ujedno očekuje precizne i detaljne informacije o svim prethodno navedenim aspektima kako bi mogla procijeniti jesu li poduzete mjere učinkovite u praksi.

Naposljetku, Komisija će nastaviti pozorno pratiti raspravu koja je u tijeku u SAD-u o saveznom zakonodavstvu o zaštiti privatnosti. S obzirom na važnost transatlantskih tokova podataka Komisija potiče SAD da donese sveobuhvatni sustav zaštite privatnosti i podataka te postane stranka Konvencije br. 108 Vijeća Europe. Upravo s pomoću takvoga sveobuhvatnog pristupa može se ostvariti dugoročna konvergencija naših dvaju sustava, čime bi se također ojačali temelji na kojima je razvijen okvir sustava zaštite privatnosti.